CELEX: 62021TN0654
Language: da
Date: 2021-10-08 00:00:00
Title: Sag T-654/21: Sag anlagt den 8. oktober 2021 — Eurecna mod Kommissionen

3.1.2022   
            
            
               DA
            
            
               Den Europæiske Unions Tidende
            
            
               C 2/40
            
         
      Sag anlagt den 8. oktober 2021 — Eurecna mod Kommissionen
      (Sag T-654/21)
      (2022/C 2/56)
      Processprog: italiensk
      
         Parter
      
      
         Sagsøger: Eurecna SpA (Venedig, Italien) (ved advokat R. Sciaudone)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  Kommissionen pålægges at fremlægge rapporten fra Det Europæiske Kontor for Bekæmpelse af Svig og bilagene hertil.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fem anbringender.
      
                  1.
               
               
                  Det første anbringende vedrører en tilsidesættelse af begrundelsespligten.
                  
                              —
                           
                           
                              Det gøres i denne forbindelse gældende, at de dokumenter, der lå til grund for den anfægtede afgørelse, er usammenhængende og usædvanlige, begrundelsen er utilstrækkelig og usammenhængende med hensyn til udsættelsesskrivelsen af 25. juni 2019, begrundelsespligten er tilsidesat med hensyn til undersøgelsesakterne fra Det Europæiske Kontor for Bekæmpelse af Svig, og begrundelsespligten er tilsidesat, eftersom konklusionerne fra Det Europæiske Kontor for Bekæmpelse af Svig er uspecifikke, generiske og savner dokumentation.
                           
                        
            
                  2.
               
               
                  Det andet anbringende vedrører en tilsidesættelse af princippet om god forvaltningsskik og forpligtelsen til omhu i de administrative opgaver med hensyn til revisionen udført af Ernst & Young.
               
            
                  3.
               
               
                  Det tredje anbringende vedrører en tilsidesættelse af retten til forsvar med hensyn til revisionen udført af Ernst & Young.
               
            
                  4.
               
               
                  Det fjerde anbringende vedrører en tilsidesættelse af princippet om god forvaltningsskik, eftersom forpligtelsen til upartiskhed i de administrative opgaver ikke er opfyldt.
               
            
                  5.
               
               
                  Det femte anbringende vedrører en urigtig fortolkning af kontrakten i forholdet med Ernst & Young.